Diari Oficial de la Generalitat Valenciana


Sumari del DOGV 5549, del 05-07-2007 (2007/8833)

RESOLUCIÓ de 26 de junio de 2007, del conseller de Relacions Institucionals i Comunicació, per la qual s'adjudiquen ajudes a les xicotetes i mitjanes empreses del sector audiovisual de la Comunitat Valenciana per a la producció de programes seriats de televisió.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5549

Data del DOGV
:   05-07-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/8833


Data del document
:   26-06-2007

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * suport econòmic
    * programa audiovisual
    * mitjana empresa
    * petita empresa
    * televisió
    * indústria audiovisual
    * ajuda pública

RESOLUCIÓ de 26 de junio de 2007, del conseller de Relacions Institucionals i Comunicació, per la qual s'adjudiquen ajudes a les xicotetes i mitjanes empreses del sector audiovisual de la Comunitat Valenciana per a la producció de programes seriats de televisió. [2007/8833]  
En virtut de Resolució, de 13 de març de 2007, del conseller de Relacions Institucionals i Comunicació, es van aprovar les bases reguladores de les ajudes a les xicotetes i mitjanes empreses del sector audiovisual valencià per a la producció de programes seriats de televisió i es va realitzar la seua convocatòria .  
Les esmentades ajudes disposen d'una consignació pressupostària suficient, i estan dotades amb un import total màxim de tres-cents un mil euros (301.000 €) imputat a l'aplicació pressupostària 28.05.64.362.30.6, codi línia T4027000, del Pressupost de la Generalitat per a l'exercici 2007.   
Les ajudes que s'adjudiquen per mitjà de la present resolució tenen el caràcter de mínims i estan subjectes al Reglament (CE) número 1998/2006, de la comissió, de 15 de desembre de 2006, relatiu a l'aplicació dels articles 87 i 88 del Tractat Constitutiu de la Comunitat Europea.  
En compliment de la base desena de l'esmentada convocatòria, la corresponent Comissió Avaluadora, en la seua reunió de 22 de juny de 2007, va procedir a l'examen i valoració de totes les sol·licituds presentades d'acord amb els requisits i criteris establits en la mencionada resolució. En conseqüència, va formular la preceptiva proposta de resolució en els termes reflectits en l'acta de la dita reunió.  
En vista de tot l'anterior i amb subjecció al Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana; i als articles de caràcter bàsic de la Llei 38/2003, de 17 de novembre, General de Subvencions, i els preceptes de tal caràcter del Reglament de l'esmentada llei, aprovat per Reial Decret 887/2006, de 21 de juliol; així com de conformitat amb la resolució de 13 de març de 2007, del conseller de Relacions Institucionals i Comunicació, per la qual s'aproven les bases reguladores de les ajudes a les xicotetes i mitjanes empreses del sector audiovisual de la Comunitat Valenciana per a la producció de programes seriats de televisió, en exercici de les competències que m'atribuïx l'article 2, apartat 2, de la Resolució de 2 de novembre de 2004, del president de la Generalitat, per la qual delega determinades atribucions en distints òrgans de la Presidència de la Generalitat, resolc  
Primer  
Adjudicar a cada una de les produccions assenyalades a continuació, una ajuda per l'import que es detalla i que serà destinada a la realització de programes seriats de televisió:  
- Segle XXI Comunitat Valenciana, de Concepto Web CB (CIF E-97797914), amb un total de 93 punts; ajuda per un import de 97.927 € (noranta-set mil nou-cents vint-i-set euros)  
- Escola de Pares, d'Espadà SL (CIF B-97511356), amb un total de 90 punts; ajuda per un import de 100.333,33 € (cent mil tres-cents trenta-tres euros i trenta-tres cèntims)  
- Explorers, de Maspelículas SL (CIF B-54194097), amb un total de 90 punts; ajuda per un import de 100.333,33 € (cent mil tres-cents trenta-tres euros i trenta-tres cèntims)  
Segon  
Declarar desestimades les restants sol·licituds per haver obtingut una puntuació inferior respecte als projectes beneficiaris.  
Tercer  
Les entitats beneficiàries de les presents ajudes queden subjectes al compliment de les obligacions establides en la bases onzena i dotzena de la resolució de 13 de març de 2007, del conseller de Relacions Institucionals i Comunicació, per la qual s'aproven les bases reguladores de les ajudes a les xicotetes i mitjanes empreses del sector audiovisual de la Comunitat Valenciana per a la producció de programes seriats de televisió.  
Contra la present resolució, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà a la seua publicació, de conformitat amb els preceptes 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua publicació, en virtut dels articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí de la utilització de qualsevol altra via que es considere oportuna.  
València, 26 de junio de 2007.- El conseller de Relacions Institucionals I Comunicació: Vicente Rambla Momplet.